Be-10
Be-10 (NATO kodifikatsiyasiga koʻra: Mallow — „Mallow“) — Sovet reaktiv dengiz samolyoti (uchar qayiq). „Beriyev“ konstruktorlik byurosida ishlab chiqilgan. Samolyotning asosiy maqsadi ochiq dengizda razvedka qilish, yuqori balandlikda torpedo uchirish va kemalarni bombardimon qilish boʻlgan. Qoʻshimcha vazifalari esa, minalangan maydonlarni tozalash, harbiy bazalar va qirgʻoq inshootlarida gorizontal parvozdan bombardimon qilish boʻlgan. Jangovar topshiriqlar kunning istalgan vaqtida ochiq dengizda noqulay ob-havo sharoitida amalga oshirilishi kerak boʻlgan. Dunyodagi turbojet dvigatelli ommaviy ishlab chiqarilgan yagona uchuvchi qayiq sanalgan. Ilk parvozi 1956-yil 20-iyunda amalga oshirilgan. Samolyot 1961-yilda Tushinodagi havo paradida namoyish etilgan. Be-10 1956—1961-yillarda kam seriyada ishlab chiqilgan, jami 27 nusxa boʻlgan. Ushbu samolyotda 12 ta jahon rekordi oʻrnatilgan. Dengiz samolyotlari uchun tezlik rekordi-912 km/soat boʻlgan. 1968-yilda Be-10 samolyotlari foydalanishdan chiqarilgan.